बदायूं। इस साल वन विभाग ने पौधरोपण कार्यक्रम के लिए 45 लाख का अधिक इस्टीमेट तैयार किया था। विभाग ने मनरेगा के तहत पौधरोपण के लिए पहले एक करोड़ 33 लाख का प्रोजेक्ट तैयार किया, बाद में सीडीओ ने आपत्ति लगाई और यह मामला सुर्खियों में आया तो वन विभाग ने प्रोजेक्ट की रकम में कमी कर दी। नया प्रस्ताव सिर्फ 88 लाख का ही बनाया गया। इससे स्पष्ट है कि इस पूरे प्रोजेक्ट में कुछ न कुछ गड़बड़ है। इसके अलावा इस्टीमेट तय न हो पाने से अभी तक वन विभाग का पौधरोपण कार्यक्रम शुरू नहीं हो सका है।